Irina Björklund

Irina Felicia Björklund (s. 7. helmikuuta 1973 Danderyd, Ruotsi) on suomalainen näyttelijä ja laulaja.

Elämäkerta

Lapsuus ja nuoruus 
Björklund syntyi Ruotsissa, mutta muutti Suomeen vuoden ikäisenä. Hän kävi Helsingin ranskalais-suomalaista koulua. Yritysjohtajaisänsä uran vuoksi Björklund asui nuoruudessaan välillä Suomessa, välillä Ranskassa. Hän harrasti nuorena tanssia oopperan balettikoulussa ja haaveili tanssijan urasta, mutta haave romuttui 14-vuotiaana, kun hänen fysiikkansa ei kestänyt balettiharrastuksen vaatimaa fyysisyyttä.

Ura näyttelijänä 
Björklund opiskeli Teatterikorkeakoulussa 1993–1996. Päästessään opiskelemaan Björklund oli vain 20-vuotias ja jo kolmen vuoden kuluttua koulu sai jäädä taakse, kun Svenska Teatern valitsi Björklundin riveihinsä.
 
Björklund on näytellyt useissa elokuvissa ja televisiosarjoissa. Hän on näytellyt muun muassa elokuvissa Rukajärven tie, Levottomat sekä Vieraalla maalla. Vuonna 1999 Björklund sai parhaan naispääosan Jussi-palkinnon Millan osasta elokuvassa Minä ja Morrison. Varsinaisen läpimurtonsa Björklund teki lotta Kaarina Vainikaisen roolissa elokuvassa Rukajärven tie. Hän sai Shooting Stars -tunnustuksen Berliinin elokuvajuhlilla vuonna 2004.

Björklund esiintyi vuonna 2004 julkistetussa elokuvassa Lost. Hän näyttelee elokuvan päähenkilön, Jeremy Stantonin (Dean Cain) vaimoa.
 
Björklundin ura Hollywoodissa otti harppauksen 2010, jolloin hänen kerrottiin näyttelevän George Clooneyn kanssa samassa elokuvassa. Syksyllä 2010 julkaistussa The Americanissa  Clooney näyttelee palkkamurhaajaa ja Björklund tämän tyttöystävää. Samassa elokuvassa esiintyy myös toinen suomalainen, Samuli Vauramo.

Musiikki 
Björklund on levyttänyt Samuli Edelmannin pari duettoa ”Verenpisara” ja ”Niin kaunis on maa”. Vuonna 2011 hän levytti ranskankielisen albumin Chanson d’automne, jonka sävelsi Björklund ja yhdysvaltalainen elokuvasäveltäjä Peter Fox ja sanoitti Björklund itse. Irina ja Peter Fox ovat tehneet myös kaksi muuta levyä. Lisäksi Irina on vieraillut monilla levyillä, kuten Ipanapa Talvilaulut -kokoelmalevyllä ja Mikko Kuustosen kokoelmalevyllä Kuu ja tähdet: Mikko Kuustonen – Laulut, tarinat ja ystävät..

Vuonna 2014 Irina julkaisi uuden albumin, jossa on suomalaisten tekemiä kappaleita ranskankielisinä käännöksinä..

Björklundin erikoistaito laulamisen lisäksi on sahan soitto. Hän tanssii ja kirjoittaa lauluja sekä osaa soittaa myös kitaraa.

Yksityiselämä 
Björklund on ollut naimisissa Peter Franzénin kanssa vuodesta 1996 lähtien. Vuosina 1999–2013 he asuivat Los Angelesissa, Yhdysvalloissa ja syksyllä 2013 he muuttivat Ranskaan. Heillä on vuonna 2007 syntynyt poika.

Irina Björklund puhuu sujuvasti suomea, ruotsia, ranskaa ja englantia, sekä hieman venäjää ja espanjaa. Hänen isoäitinsä oli näyttelijä Tuire Orri.

Bibliografia 

 Irina Björklund & Janne Haavisto & Yann Chapus: Haikuja ihmiskunnalle – Haikus for Humanity. Viisas Elämä, 2022. ISBN 9789523840850

Diskografia
 Oh l’amour (2006)
 Vintage Espresso (2007)
 Chanson d’automne (2011)
 La vie est une fête (2014)
 Ce soir tout peut arriver (2015)
 Irina Björklund & Pauanne: Barely Ann-Mari (2020)
 Irina Björklund & The Shubie Brothers: Plant a Seed (2022)

Filmografia

Elokuvat

Televisiosarjat

Dubbaukset

Lähteet

Aiheesta muualla 
 
 
 Actors.fi - Irina Björklund .
 Iltalehden julkkislista: Irina Björklund.

Suomalaiset elokuvanäyttelijät
Suomalaiset ääninäyttelijät
Suomalaiset laulajat
Suomalaiset laulaja-lauluntekijät
Jussi-palkinnon saajat
Vuonna 1973 syntyneet
Elävät henkilöt
Seulonnan keskeiset artikkelit